Dan-Axel Zagadou

Dan-Axel Zagadou (lahir 3 Jun 1999) merupakan pemain bola sepak profesional Perancis yang beraksi di posisi bek tengah atau bek kiri untuk VfB Stuttgart.

Kerjaya kelab

Kerjaya awal
Zagadou memulakan kariernya dengan bermain untuk kelab kampung halamannya, US Créteil sebelum menyertai Paris Saint-Germain semasa beliau berusia 12 tahun pada 2011. Beliau menghabiskan masa selama lima musim di akademi PSG sebelum melayakkan diri menyertai skuad simpanan pada tahun 2016 dan beliau berjaya melakukan sembilan kemunculan di CFA.

Borussia Dortmund
Pada 5 Jun 2017, kelab Jerman iaitu Borussia Dortmund mengumumkan bahawa pihak kelab telah menandatangani Zagadou melalui perpindahan percuma dengan rundingan kontrak selama lima tahun. Pada 28 Oktober 2017, beliau menjaringkan gol pertamanya untuk Dortmund yang menyaksikan pasukannya akhirnya tewas 4-2 kepada Hannover di gelanggang lawan. Dalam perlawanan itu juga, beliau telah dilayangkan kad merah buat kali pertama pada minit ke-59 permainan.

Kerjaya antarabangsa 
Zagadou telah mewakili Perancis di peringkat bawah-16, bawah-17, bawah-18, bawah-19, bawah-20 dan kini mewakili bawah-21.

Kehidupan peribadi 
Dilahirkan di Perancis, Zagadou juga berasal daripada keturunan Ivory Coast.

Statistik kerjaya

Kelab

Pencapaian 
Borussia Dortmund
 DFL-Supercup: 2019

Catatan

Pautan luar 
 
 Dan-Axel Zagadou on Borussia Dortmund's official website
 
 

Kelahiran 1999
Orang hidup
Pemain bola sepak Perancis
Pemain Borussia Dortmund
Pemain VfB Stuttgart